**О Б Р А З Л О Ж Е Њ Е**

На основу члана 21. Одлуке о оснивању Јавног предузећа "Градска стамбена агенција" Ниш, Надзорни одбор Предузећа Одлуком број 01-354/2-1 од 06.03.2017. године, донео је Средњорочни план пословне стратегије и развоја ЈП "Градска стамбена агенција" Ниш за период 2017- 2021. године број 01-349/2 од 06.03.2017. годинe и доставио га оснивачу, ради давања сагласности.

У наредном средњорочном периоду ЈП ''Градска стамбена агенција'' Ниш планира изградњу станова на две локације и то: објекте Л7-Л9 на локацији у улици Мајаковског у Нишу и објекте Л1-Л4 на локацији у улици Петра Аранђеловића у Нишу, за које има потребну документацију за почетак изградње.

Што се тиче планираних финансијских показатеља успешности пословања, треба напоменути да су планирани укупни приходи највећи у 2017. години (243.800.000 динара) када се планира продаја станова у објектима Л5-Л6 на локацији у улици Мајаковског, као и да се планирани укупни расходи и инвестициона улагања увећавају у датом периоду.

Финансијска средства на које ЈП ''Градска стамбена агенција'' Ниш може да рачуна из буџета Града су по основу преноса по Анексу бр. I Уговора о преносу права трајног коришћења станова уз накнаду, што на годишњем нивоу износи око 9.333.000 динара.

До краја средњорочног планског периода, број запослених би максимално требало да износи 10 радника у 2021. години.

Имајући у виду да је Средњорочни план пословне стратегије и развоја ЈП "Градска стамбена агенција" Ниш за период од 2017. године до 2021. године, сачињен у складу са важећим законским прописима, Секретаријат за планирање и изградњу предлаже доношење решења као у диспозитиву.

**СЕКРЕТАР**

**Секретаријата за планирање и изградњу**

**Родољуб Михајловић, дипл.инж.грађ.**